title: Vykonávacie nariadenie Komisie (EÚ) č. 895/2011 z  22. augusta 2011 , ktorým sa schvaľujú väčšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Pimiento Asado del Bierzo (CHZO)]

text:
               8.9.2011

               SK

               Úradný vestník Európskej únie

               L 231/5

         VYKONÁVACIE NARIADENIE KOMISIE (EÚ) č. 895/2011
   z 22. augusta 2011,
   ktorým sa schvaľujú väčšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Pimiento Asado del Bierzo (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 9 ods. 1 prvým pododsekom nariadenia (ES) č. 510/2006 Komisia preskúmala žiadosť Španielska o schválenie zmeny a doplnenia špecifikácie chráneného zemepisného označenia „Pimiento Asado del Bierzo“ zapísaného do registra podľa nariadenia Komisie (ES) č. 2400/96 (2), zmeneného a doplneného nariadením (ES) č. 417/2006 (3).

               (2)

               Príslušné zmeny a doplnenia nie sú menšieho rozsahu v zmysle článku 9 nariadenia (ES) č. 510/2006, Komisia preto uverejnila žiadosť o zmeny a doplnenia podľa článku 6 ods. 2 prvého pododseku uvedeného nariadenia v Úradnom vestníku Európskej únie
                   (4). Komisii nebola v súlade s článkom 7 nariadenia (ES) č. 510/2006 oznámená žiadna námietka, tieto zmeny a doplnenia sa teda musia schváliť,

         PRIJALA TOTO NARIADENIE:
   Článok 1
   Zmeny a doplnenia špecifikácie uverejnené v Úradnom vestníku Európskej únie týkajúce sa názvu, ktorý sa uvádza v prílohe k tomuto nariadeniu, sa týmto schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. augusta 2011

            Za Komisiu v mene predsedu

         Cecilia MALMSTRÖM

            členka Komisie

      (1)  Ú. v. EÚ L 93, 31.3.2006, s. 12.

      (2)  Ú. v. ES L 327, 18.12.1996, s. 11.

      (3)  Ú. v. EÚ L 72, 11.3.2006, s. 8.

      (4)  Ú. v. EÚ C 321, 26.11.2010, s. 18.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      ŠPANIELSKO
      Pimiento Asado del Bierzo (CHZO)


title: Vykonávacie nariadenie Komisie (EÚ) č. 411/2012 zo 14. mája 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               15.5.2012

               SK

               Úradný vestník Európskej únie

               L 126/6

         VYKONÁVACIE NARIADENIE KOMISIE (EÚ) č. 411/2012
   zo 14. mája 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. mája 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1236/2011 z  29. novembra 2011 , ktorým sa mení a dopĺňa nariadenie (ES) č. 1828/2006, pokiaľ ide o investície prostredníctvom nástrojov finančného inžinierstva

text:
               30.11.2011

               SK

               Úradný vestník Európskej únie

               L 317/24

         VYKONÁVACIE NARIADENIE KOMISIE (EÚ) č. 1236/2011
   z 29. novembra 2011,
   ktorým sa mení a dopĺňa nariadenie (ES) č. 1828/2006, pokiaľ ide o investície prostredníctvom nástrojov finančného inžinierstva
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (1), a najmä na jeho článok 44,
   keďže:

               (1)

               Hospodárska kríza naďalej ovplyvňuje Úniu, a to tak ako nikdy predtým, a preto treba nové snahy na dosiahnutie udržateľného rastu a zamestnanosti.

               (2)

               Investíciami do podnikov sa podporuje rast, posilňuje konkurencieschopnosť a vytvárajú sa pracovné miesta.

               (3)

               Je nevyhnutné, aby sa posilnili opatrenia na podporu podnikov. Takýmito opatreniami by sa mal podnikom umožniť širší prístup k investíciám prostredníctvom nástrojov finančného inžinierstva, ktoré sú uvedené v článku 43 ods. 1 písm. a) nariadenia Komisie (ES) č. 1828/2006 z 8. decembra 2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde, a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja (2), a to nielen podniky, ktoré sú v etapách zariaďovania, v skorých etapách fungovania alebo expandujú.

               (4)

               Takéto investície by sa mali vykonávať iba v oblasti takých aktivít, ktoré správcovia nástrojov finančného inžinierstva hodnotia ako potenciálne ekonomicky životaschopné, a preto by mali byť obmedzené na situácie, pri ktorých nedostatok prostriedkov ohrozuje pokračovanie podnikateľských aktivít ekonomicky životaschopných podnikov.

               (5)

               Takéto opatrenia by sa mali uplatňovať iba na vratné investície alebo záruky na vratné investície, ktoré sa poskytnú po nadobudnutí účinnosti tohto nariadenia, ako súčasť investičnej stratégie, ktorá sa predpokladá pri príslušných dohodách o financovaní. Pokiaľ ide o dohody o financovaní, ktoré boli uzatvorené pred nadobudnutím účinnosti tohto nariadenia, mali by sa stanoviť prechodné ustanovenia s požiadavkou príslušných úprav investičnej stratégie.

               (6)

               Výsledok hlasovania Výboru pre koordináciu fondov bol, že výbor nezaujal stanovisko k opatreniam stanoveným v tomto nariadení,

         PRIJALA TOTO NARIADENIE:
   Článok 1
   Článok 45 nariadenia (ES) č. 1828/2006 sa nahrádza takto:

      „Článok 45
      Dodatočné ustanovenia vzťahujúce sa na nástroje finančného inžinierstva pre podniky
      Nástroje finančného inžinierstva pre podniky uvedené v článku 43 ods. 1 písm. a) sa používajú iba na investície do tých aktivít, ktoré správcovia nástrojov finančného inžinierstva považujú za potenciálne ekonomicky životaschopné.
      Neinvestuje sa do firiem v ťažkostiach v zmysle usmernenia Spoločenstva o štátnej pomoci na záchranu a reštrukturalizáciu firiem v ťažkostiach (3) z 10. októbra 2004.

   Článok 2
   Dohody o financovaní, ktoré sa uzatvoria pred 1. decembrom 2011, môžu byť zmenené a doplnené, aby sa do nich mohli zahrnúť nové návratné investície alebo nové záruky na návratné investície v súlade s článkom 45 nariadenia (ES) č. 1828/2006. V týchto zmenách a doplneniach bude zahrnutá zmenená investičná stratégia uvedená v článku 43 ods. 3 písm. a) citovaného nariadenia.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2011

            Za Komisiu

            predseda

         José Manuel BARROSO

      (1)  Ú. v. EÚ L 210, 31.7.2006, s. 25.

      (2)  Ú. v. EÚ L 371, 27.12.2006, s. 1.

      (3)  Ú. v. EÚ C 244, 1.10.2004, s. 2.“


title: Vykonávacie nariadenie Komisie (EÚ) č. 973/2013 z  10. októbra 2013 , ktorým sa schvaľuje malá zmena špecifikácie názvu zapísaného v Registri chránených označení pôvodu a chránených zemepisných označení [Nürnberger Bratwürste/Nürnberger Rostbratwürste (CHZO)]

text:
               12.10.2013

               SK

               Úradný vestník Európskej únie

               L 272/5

         VYKONÁVACIE NARIADENIE KOMISIE (EÚ) č. 973/2013
   z 10. októbra 2013,
   ktorým sa schvaľuje malá zmena špecifikácie názvu zapísaného v Registri chránených označení pôvodu a chránených zemepisných označení [Nürnberger Bratwürste/Nürnberger Rostbratwürste (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhú vetu,
   keďže:

               (1)

               Komisia v súlade s článkom 53 ods. 1 prvým pododsekom nariadenia (EÚ) č. 1151/2012 preskúmala žiadosť Nemecka o schválenie zmeny špecifikácie chráneného zemepisného označenia „Nürnberger Bratwürste“/„Nürnberger Rostbratwürste“ zapísaného do registra podľa nariadenia Komisie (ES) č. 1257/2003 (2).

               (2)

               Žiadosť sa týka zmeny opisu výrobku.

               (3)

               Komisia preskúmala uvedenú zmenu a dospela k záveru, že je opodstatnená. Keďže zmena je malá, Komisia ju môže schváliť bez uplatnenia postupu stanoveného v článkoch 50 až 52 nariadenia (EÚ) č. 1151/2012,

         PRIJALA TOTO NARIADENIE:
   Článok 1
   Špecifikácia chráneného zemepisného označenia „Nürnberger Bratwürste“/„Nürnberger Rostbratwürste“ sa týmto mení v súlade s prílohou I k tomuto nariadeniu.
   Článok 2
   Jednotný dokument, v ktorom sú uvedené hlavné body špecifikácie, je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. októbra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 177, 16.7.2003, s. 3.

      PRÍLOHA I
      Schvaľuje sa táto zmena špecifikácie chráneného zemepisného označenia „Nürnberger Bratwürste“/„Nürnberger Rostbratwürste“:
      K opisu zloženia sa za slová „hrubo odtučnené bravčové mäso“ pridáva tento text: Tučné mäso, najmä bôčik, brušné sadlo, lalok, laločné sadlo, chrbát a chrbtové sadlo.

                  1.

                  Potreba zmeny vyvstala v dôsledku nových pravidiel týkajúcich sa označovania zložiek potravín [kvantitatívne udávanie zložiek potravín (Quantitative Ingredient Declaration – QUID)] zavedených smernicou Komisie 2001/101/ES z 26. novembra 2001, ktorou sa mení a dopĺňa smernica Európskeho parlamentu a Rady 2000/13/ES o označovaní. V prílohe I k smernici o označovaní sa teraz stanovuje, že zložka musí byť opísaná ako “… – mäso“ iba vtedy, ak neprekročí stanovený obsah tuku a spojivových tkanív. V prípade bravčového mäsa nesmie obsah tuku prekročiť 30 % a v prípade spojivových tkanív 25 %. Zložka, ktorá presahuje túto najvyššiu prípustnú hodnotu, sa musí opísať napríklad ako „tučné mäso“.
                  Receptúra výrobku „Nürnberger Bratwürste“/„Nürnberger Rostbratwürste“ umožňuje obsah tuku vyšší ako 30 %. Špecifikácia bola stanovená iba pre „hrubo odtučnené bravčové mäso“. V súlade s požiadavkou na kvantitatívne udávanie zložiek potravín (QUID) musí byť teraz vyšší obsah tuku uvedený na obale v súlade s oddielom 3 ods. 1 č. 3 nariadenia o označovaní potravín [Lebensmittel-Kennzeichnungsverordnung (LMKV)]. Táto zmena nariadenia o označovaní potravín (LMKV) v súlade so smernicou nebola dosiaľ zahrnutá do receptúry produktu „Nürnberger Bratwürste“/„Nürnberger Rostbratwürste“ ani do jeho špecifikácie. Receptúra a špecifikácia sa preto musia zmeniť, aby bol výrobok v súlade s novými požiadavkami na označovanie.
                  Združenie na ochranu „Nürnberger Bratwürste“ (Schutzverband Nürnberger Bratwürste) súhlasilo s revíziou receptúry a 28. septembra 2006 začalo postup na zmenu špecifikácie v súlade s nariadením (ES) č. 1257/2003 (ref. DPMA 398 99 002.6).

                  2.

                  „Nürnberger Bratwürste“/„Nürnberger Rostbratwürste“ sa tradične vyrábajú z bôčika, brušného sadla, laloku, laločného sadla, chrbta alebo chrbtového sadla, podľa receptúry odovzdávanej z generácie na generáciu. Tieto zložky majú vo veľkej miere za následok konzistenciu a hladkosť klobás. Bez týchto zložiek by sa mleté mäso počas vyprážania značne vysušilo a rozpadlo by sa. Tučné mäso tiež vo veľkej miere určuje chuť výrobku, ktorá je ďalej posilnená chuťovými odtieňmi konkrétnych druhov korenín, ktoré sú charakteristické pre klobásy „Nürnberger Bratwürste“/„Nürnberger Rostbratwürste“.
                  Účelom podrobnejšieho zoznamu je objasniť zložky výrobku. Medzi odborníkmi na danú oblasť v Nemecku neexistuje všeobecná dohoda, pokiaľ ide o význam termínu „hrubo odtučnené bravčové mäso“. Niektorí zastávajú názor, že „hrubo odtučnené bravčové mäso“ nezahŕňa tučné mäso. To by znamenalo, že špecifikácia produktu „Nürnberger Bratwürste“/„Nürnberger Rostbratwürste“ bola od samého začiatku neúplná. Dokladá to odkaz na vymedzenie v usmerneniach k nemeckému registru potravín, v ktorom sú termíny „grob entfettetes Schweinefleisch“ (hrubo odtučnené bravčové mäso) a „Speck“ (tučné mäso) vymedzené osobitne.
                  Tento bod usmernení je nezrozumiteľný aj pre kontrolné orgány. Inšpekčný úrad pre severné Bavorsko (Landesuntersuchungsanstalt Nordbayern) bol tiež zapojený do prípravy pôvodnej špecifikácie a so svojou znalosťou zložiek výrobku nepovažoval za potrebné zložky bližšie spresniť, napriek načrtnutej situácii. Všetky zúčastnené strany prirodzene predpokladali, že hrubo odtučnené bravčové mäso by mohlo zahŕňať aj určité/nejaké tučné mäso. V receptúre by sa inak nemohol dosiahnuť obsah tuku do výšky 35 %. Tento pomer možno dosiahnuť iba vtedy, ak „hrubo odtučnené bravčové mäso“ zahŕňa bôčik, brušné sadlo, lalok, laločné sadlo, chrbát alebo chrbtové sadlo.
                  Tento pomer tučného mäsa vo výrobku je obmedzený, po prvé najvyššou prípustnou hodnotou 35 %, ktorá sa uplatňuje na obsah tuku. Po druhé je obmedzený ustanovením, že mäsové bielkoviny bez bielkovín spojivových tkanív (MPFCP) musia byť zastúpené minimálne v 12 %. Keďže v tučnom mäse tvorí obsah MPFCP v priemere iba 8 %, vyšší obsah MPFCP vo výške aspoň 12 % v konečnom výrobku sa môže dosiahnuť len v kombinácii so zvlášť chudým, vysoko kvalitným mäsom s obsahom MPFCP zjavne presahujúcim 12 %. Stanovením minimálneho obsahu MPFCP v receptúre sa preto limituje obsah tučného mäsa. Vymedzenie termínu „hrubo odtučnené bravčové mäso“, ako sa používa v receptúre, preto nie je potrebné vykladať podľa usmernení. Zo samotnej receptúry skôr vyplýva, že termín sa tu používa v inom zmysle ako v usmerneniach.
                  Usmernenia okrem toho nie sú záväzné. Uznáva sa, že usmernenia neodrážajú názory spotrebiteľov alebo odborníkov v danej oblasti, keďže o ich názory sa počas prípravy usmernení nepožiadalo. Usmernenia tak skôr odrážajú názory určitých zúčastnených strán. V skutočnosti v nich došlo v značnej miere k odklonu od tradičných výrobných postupov. To už bolo zrejmé pri príprave špecifikácie „Nürnberger Bratwürste“/„Nürnberger Rostbratwürste CHZO“, keďže zloženie „Nürnberger Bratwürste“/„Nürnberger Rostbratwürste“ tu opísané bolo značne odlišné od skutočnej receptúry používanej na miestnej úrovni. V dôsledku toho boli usmernenia po procese registrácie zmenené. Tradičné postupy používané pri výrobe „Nürnberger Bratwürste“/„Nürnberger Rostbratwürste“ by tiež mali predstavovať referenčný bod pre vymedzenie zložky „hrubo odtučnené bravčové mäso“, ako sa používa v receptúre. V nej sa tradične používajú zložky „bôčik, brušné sadlo, lalok, laločné sadlo, chrbát alebo chrbtové sadlo“. V záujme jasnosti pre všetky strany budú teraz zložky „tučné mäso, najmä bôčik, brušné sadlo, lalok, laločné sadlo, chrbát a chrbtové sadlo“ výslovne uvedené v receptúre.

      PRÍLOHA II

         Konsolidovaný jednotný dokument

      Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1)

         „NÜRNBERGER BRATWÜRSTE“/„NÜRNBERGER ROSTBRATWÜRSTE“

      ES č.: DE-PGI-0105-0184-28.09.2010

         CHZO (X) CHOP ( )

      1.   Názov

      „Nürnberger Bratwürste“/„Nürnberger Rostbratwürste“
      2.   Členský štát alebo tretia krajina

      Nemecko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.2.

                  Mäsové výrobky (tepelne spracované, solené, údené atď.)

            3.2.   Opis výrobku, na ktorý sa vzťahuje názov uvedený v bode 1

      Klobása na grilovanie s dĺžkou 7 – 9 cm v tesnom ovčom črievku, strednej zrnitosti; jednotková hmotnosť surového produktu: približne 20 – 25 g.
      Zloženie:
      hrubo odtučnené bravčové mäso, tučné mäso, najmä bôčik, brušné sadlo, lalok, laločné sadlo, chrbát a chrbtové sadlo, bez náplne, neúdené (s výnimkou údenej klobásy Bratwürste), zmes korenín sa líši v závislosti od tradičnej receptúry, typický je najmä majorán; musí obsahovať najmenej 12 % mäsových bielkovín bez bielkovín spojivových tkanív a absolútny obsah tuku smie predstavovať najviac 35 %; percento mäsových bielkovín bez bielkovín spojivových tkanív v mäsových bielkovinách tvorí minimálne 75 % obj. (histometricky) a minimálne 80 % (chemicky).
      3.3.   Suroviny (len pri spracovaných výrobkoch)

      Tučné mäso, najmä bôčik, brušné sadlo, lalok, laločné sadlo, chrbát a chrbtové sadlo; obsah tuku v konečnom výrobku je obmedzený na 35 %, musí obsahovať minimálne 12 % mäsových bielkovín bez bielkovín spojivových tkanív (MPFCP); zmes korenín, najmä majorán; ovčie črievka.
      3.4.   Krmivo (len pri výrobkoch živočíšneho pôvodu)

      —
      3.5.   Konkrétne kroky pri výrobe, ktoré sa musia uskutočniť v označenej zemepisnej oblasti

      Všetky fázy výroby „Nürnberger Bratwürste“/„Nürnberger Rostbratwürste“ prebiehajú vo vymedzenej zemepisnej oblasti. Sú nimi:

                  —

                  zmenšenie veľkosti mäsa mletím alebo sekaním,

                  —

                  miešanie nadrobno upraveného mäsa s korením na účely vytvorenia klobásovej zmesi,

                  —

                  plnenie ovčích črievok.

            3.6.   Osobitné pravidlá pri krájaní, strúhaní, balení atď.

      —
      3.7.   Osobitné pravidlá pri označovaní

      —
      4.   Stručné vymedzenie zemepisnej oblasti

      Oblasť mesta Norimberg.
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Výroba Bratwürste v Norimbergu má niekoľko storočí starú tradíciu a možno dokázať, že siaha až do roku 1313. Zmienku o typickom zmenšení dĺžky a hmotnosti „Nürnberger Bratwürste“/„Nürnberger Rostbratwürste“ možno nájsť prinajmenšom v písomnostiach z roku 1573. Norimberg sa nachádzal na križovatke dvoch dôležitých obchodných ciest, čo znamenalo, že v Norimbergu boli už v minulosti k dispozícii na výrobu klobás orientálne korenia.
      Súčasná tradícia výroby klobás Bratwurst v Norimbergu má slávnu minulosť. „Nürnberger Bratwürste“/„Nürnberger Rostbratwürste“ vysoko oceňoval napríklad Goethe a Jean Paul. Bratwurst-Glöcklein v oblasti St. Sebald bol v 19. storočí jedným z najznámejších pohostinstiev v Nemecku; prístup doň mala nielen šľachta a majetní ľudia, ale bol aj dôležitou zastávkou pre každého návštevníka mesta.
      5.2.   Špecifickosť výrobku

      „Nürnberger Bratwürste“/„Nürnberger Rostbratwürste“ sa vyznačujú nezvyčajne malým tvarom a chuťou majoránu. Spĺňajú dlhodobo kontrolovanú normu vysokej kvality, sú známe ďaleko za hranicami norimberského regiónu a spotrebitelia ich vysoko oceňujú.
      To sa odráža v skutočnosti, že bežná návšteva mesta Norimberg v súčasnosti zahŕňa ochutnanie/konzumáciu „Nürnberger Bratwürste“/„Nürnberger Rostbratwürste“ v jednej z mnohých reštaurácií „Bratwurstküchen“ alebo „Wurstbratereien“ v centre mesta.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Niekoľko storočí stará tradícia výroby klobásy Bratwurst v Norimbergu, dlhodobo kontrolovaná norma jej kvality a jej nezvyčajný malý tvar urobili z „Nürnberger Bratwürste“/„Nürnberger Rostbratwürste“ klobásu známu a oceňovanú v celom Nemecku aj vo svete.
      Táto špecialita sa objavila v niekdajšom kráľovskom meste Norimberg vďaka jeho zemepisnej polohe na kľúčovej križovatke obchodných ciest a ciest, po ktorých sa privážalo z východnej Ázie korenie ako napríklad majorán, muškátový orech a čierne korenie. Bola to predovšetkým dostupnosť týchto korenín z Ázie, ktorá umožnila výrobu tohto výrobku. Norimberg bolo mesto, v ktorom prekvitala obchodná výmena so vzdialenými oblasťami a bolo v ňom veľa prepracovaných moderných tradícií a vyrábali sa v ňom stále menšie, jemnejšie a lepšie okorenené klobásy, ktoré sa postupom času stali slávnymi „Nürnberger Bratwürste“.
      Oproti vidieckym oblastiam kládlo mesto už od začiatku veľký dôraz na kvalitu. Zatiaľ čo inde mala prednosť kvantita, princíp, na ktorom bola založená výroba v Norimbergu, spočíval v uprednostňovaní kvality pred kvantitou, čo malo za následok malú veľkosť klobás.
      Dodržiavanie receptúry a kvality siaha dávno do minulosti, keď sa riadilo pravidlami dohľadu norimberskej mestskej rady. Norimberg sa môže pochváliť najstarším systémom dohľadu nad potravinami, ktorý sa uvádza v trestnom zákonníku z roku 1300.
      Uverejnením receptúry, vykonávaním prísneho dohľadu a obmedzovaním výroby na mestskú oblasť pomohol Norimberg zabezpečiť, aby označenie pôvodu klobásy odrážalo jej vlastnosti.
      Súvislosť so zemepisnou oblasťou bola preto najprv založená na zemepisnej polohe ako kľúčovej križovatke ciest, po ktorých sa privážalo korenie, a obchodných ciest a na včasnom zavedení dohľadu nad potravinami. Zemepisná poloha, dohľad nad potravinami a s tým spojená ochrana receptúry sa tak zaslúžili o osobitnú kvalitu klobás. Kráľovské mesto Norimberg so svojimi rozsiahlymi obchodnými sieťami v celom svete vyprodukovalo špecialitu, ktorá bola veľmi dobre známa už od stredoveku. Dnes je súvislosť založená na skutočnosti, že táto špecialita je známa a oceňovaná na celom svete.

         Odkaz na uverejnenie špecifikácie

      (Článok 5 ods. 7 nariadenia (ES) č. 510/2006)
      Vestník ochranných známok 44 z 2. 11. 2007, časť 7a-bb, s. 20269,
      https://register.dpma.de/DPMAregister/geo/detail.pdfdownload/142

         (1)  Ú. v. EÚ L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: Vykonávacie nariadenie Komisie (EÚ) č. 1243/2013 z  28. novembra 2013 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Dinde de Bresse (CHOP)]

text:
               4.12.2013

               SK

               Úradný vestník Európskej únie

               L 323/7

         VYKONÁVACIE NARIADENIE KOMISIE (EÚ) č. 1243/2013
   z 28. novembra 2013,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Dinde de Bresse (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Dinde de Bresse“ zapísaného do registra na základe nariadenia Komisie (ES) č. 1107/96 (2) zmeneného 14. mája 2003 nariadením Komisie (ES) č. 828/2003 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 148, 21.6.1996, s. 1.

      (3)  Ú. v. EÚ L 120, 15.5.2003, s. 3.

      (4)  Ú. v. EÚ L 157, 6.4.2013, s. 4.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.1.   Čerstvé mäso (a droby)

      FRANCÚZSKO
      Dinde de Bresse (CHOP)


title: Vykonávacie nariadenie Rady (EÚ) 2016/1442 z 31. augusta 2016, ktorým sa vykonáva článok 17 ods. 1 a 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               1.9.2016

               SK

               Úradný vestník Európskej únie

               L 235/1

         VYKONÁVACIE NARIADENIE RADY (EÚ) 2016/1442
   z 31. augusta 2016,
   ktorým sa vykonáva článok 17 ods. 1 a 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 1 a 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. marca 2014 prijala nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 2127 (2013) 23. augusta 2016 zaradil dve osoby na zoznam osôb a subjektov, na ktoré sa vzťahujú reštriktívne opatrenia ako aj aktualizoval údaje týkajúce sa jednej osoby, na ktorú sa vzťahujú reštriktívne opatrenia.

               (3)

               Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. augusta 2016

            Za Radu

            predseda

         M. LAJČÁK

      (1)  Ú. v. EÚ L 70, 11.3.2014, s. 1.

      PRÍLOHA

                  I.

                  Do prílohy I k nariadeniu (EÚ) č. 224/2014 sa dopĺňajú tieto záznamy:
                  A.   Osoby

                                    „10.

                                 Ali KONY [alias: a) Ali Lalobo b) Ali Mohammad Labolo c) Ali Mohammed d) Ali Mohammed Lalobo e) Ali Mohammed Kony f) Ali Mohammed Labola g) Ali Mohammed Salongo h) Ali Bashir Lalobo i) Ali Lalobo Bashir j) Otim Kapere k) ‚Bashir‘ l) ‚Caesar‘ m) ‚One-P‘ n) ‚1-P‘]

                                    Funkcia: zástupca veliteľa, Armáda božieho odporu

                                    Dátum narodenia: a) 1994 b) 1993 c) 1995 d) 1992
                                 Adresa: Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo).

                                    Dátum zaradenia do zoznamu:23. augusta 2016.

                                    Ďalšie informácie:

                                 Kony je zástupcom veliteľa v Armáde božieho odporu (LRA) (CFe.002), ktorá je označeným subjektom, a syn veliteľa LRA Josepha Konyho (CFi.009), ktorý je označenou osobou. Ali bol do hierarchie vedenia LRA začlenený v roku 2010. Patrí do skupiny vysokých dôstojníkov LRA, ktorí pôsobia s Josephom Konym.

                                    Informácie zo súhrnu dôvodov zaradenia na zoznam, ktoré poskytol sankčný výbor:

                                 Ali Kony bol zaradený do zoznamu 23. augusta 2016 podľa bodu 12 a bodu 13 písm. d) a g) rezolúcie č. 2262 (2016), pretože ‚vykonáva alebo podporuje činnosti, ktoré podkopávajú mier, stabilitu alebo bezpečnosť Stredoafrickej republiky‘; ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj produktov z voľne žijúcich zvierat v Stredoafrickej republike alebo zo Stredoafrickej republiky‘; ‚je vedúcim predstaviteľom subjektu, ktorý výbor označil podľa bodu 36 alebo bodu 37 rezolúcie BR OSN č. 2134 (2014) alebo tejto rezolúcie, alebo poskytuje podporu osobe alebo subjektu, ktoré výbor označil podľa bodu 36 alebo bodu 37 rezolúcie č. 2134 (2014) alebo tejto rezolúcie, alebo koná v prospech, v mene alebo podľa pokynov tejto osoby alebo tohto subjektu alebo subjektu, ktorý je vo vlastníctve alebo pod kontrolou označenej osoby alebo označeného subjektu.‘
                                 Ali Kony sa považuje za možného nástupcu Josepha Konyho vo funkcii veliteľa LRA. Ali sa čoraz viac zapája do operačného plánovania LRA a považuje sa za osobu sprostredkujúcu kontakt s Josephom Konym. Ali je tiež spravodajským dôstojníkom LRA, ktorý môže veliť až 10 podriadeným.
                                 Ali a jeho brat Salim Kony sú obaja zodpovední za zabezpečovanie disciplíny v rámci LRA. Obaja bratia sa považujú za súčasť užšieho okruhu vedenia Josepha Konyho, zodpovední za vykonávanie Konyho rozkazov. Obaja prijímajú disciplinárne rozhodnutia na účely potrestania alebo zabitia členov, ktorí porušili pravidlá LRA. Na základe rozkazov Josepha Konyho sa Salim a Ali zapájajú do pašovania slonoviny z národného parku Garamba v severnej časti Konžskej demokratickej republiky cez Stredoafrickú republiku do sporného regiónu Kafia Kingi, aby ju tam predali miestnym obchodníkom alebo s ňou s nimi obchodovali.
                                 Ali Kony je zodpovedný za vyjednávania cien slonoviny a výmenný obchod s ňou s obchodníkmi. Ali sa raz alebo dvakrát za mesiac stretáva s obchodníkmi na účely vyjednávania cien slonoviny, ktorá pochádza od LRA, v amerických dolároch alebo sudánskych librách alebo jej výmeny za zbrane, strelivo a potraviny. Joseph Kony nariadil Alimu, aby na nákup protipechotných mín na účely obklopenia jeho tábora použil najväčšie slonie kly. Ali Kony v júli 2014 dohliadal na operáciu presunu 52 kusov slonoviny určenej na doručenie Josephovi Konymu a konečný predaj.
                                 Salim v apríli 2015 odišiel z Kafia Kingi, aby vyzdvihol zásielku klov. V máji sa Salim zúčastnil na preprave dvadsiatich kusov slonoviny z Konžskej demokratickej republiky do regiónu Kafia Kingi. Približne v rovnakom čase sa Ali stretol s obchodníkmi, aby nakúpil tovar a naplánoval ďalšie stretnutie na účely vykonania dodatočných transakcií a dojednania podmienok nákupu v mene LRA za slonovinu, ktorej zásielku podľa všetkého sprevádzal Salim.

                                    Súvisiace osoby a subjekty zaradené do zoznamu:

                                             Joseph Kony, zaradený do zoznamu 7. marca 2016

                                             Salim Kony, zaradený do zoznamu 23. augusta 2016

                                             Armáda božieho odporu (LRA), zaradená do zoznamu 7. marca 2016

                                    11.

                                 Salim KONY [alias: a) Salim Saleh Kony b) Salim Saleh c) Salim Ogaro d) Okolu Salim e) Salim Saleh Obol Ogaro f) Simon Salim Obol]

                                    Funkcia: zástupca veliteľa, Armáda božieho odporu

                                    Dátum narodenia: a) 1992 b) 1991 c) 1993

                                    Adresa: a) Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo) b) Stredoafrická republika

                                    Dátum zaradenia do zoznamu:23. augusta 2016

                                    Ďalšie informácie:

                                 Salim Kony je zástupcom veliteľa v Armáde božieho odporu (LRA) (CFe.002), ktorá je označeným subjektom, a syn veliteľa LRA Josepha Konyho (CFi.009), ktorý je označenou osobou. Salim bol do hierarchie vedenia LRA začlenený v roku 2010. Patrí do skupiny vysokých dôstojníkov LRA, ktorí pracujú s Josephom Konym.

                                    Informácie zo súhrnu dôvodov zaradenia na zoznam, ktoré poskytol sankčný výbor:

                                 Salim Kony bol zaradený do zoznamu 23. augusta 2016 podľa bodu 12 a bodu 13 písm. d) a g) rezolúcie č. 2262 (2016), pretože ‚vykonáva alebo podporuje činnosti, ktoré podkopávajú mier, stabilitu alebo bezpečnosť Stredoafrickej republiky‘; ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj produktov z voľne žijúcich zvierat v Stredoafrickej republike alebo zo Stredoafrickej republiky‘; ‚je vedúcim predstaviteľom subjektu, ktorý výbor označil podľa bodu 36 alebo bodu 37 rezolúcie BR OSN č. 2134 (2014) alebo tejto rezolúcie, alebo poskytuje podporu osobe alebo subjektu, ktoré výbor označil podľa bodu 36 alebo bodu 37 rezolúcie č. 2134 (2014) alebo tejto rezolúcie, alebo koná v prospech, v mene alebo podľa pokynov tejto osoby alebo tohto subjektu alebo subjektu, ktorý je vo vlastníctve alebo pod kontrolou označenej osoby alebo označeného subjektu.‘
                                 Salim Kony je hlavným veliteľom LRA ‚veliteľstvá v teréne‘ a od útleho veku plánuje spoločne s Josephom Konym útoky a obranné opatrenia LRA. Salim predtým viedol skupinu, ktorá sa stará o bezpečnosť Josepha Konyho. Joseph Kony nedávno poveril Salima riadením finančných a logistických sietí LRA.
                                 Salim a jeho brat Ali Kony sú obaja zodpovední za zabezpečovanie disciplíny v rámci LRA. Obaja bratia sa považujú za členov užšieho okruhu vedenia Josepha Konyho, ktorí sú zodpovední za vykonávanie rozkazov Josepha Konyho. Obaja prijímajú disciplinárne rozhodnutia na účely potrestania alebo zabitia členov, ktorí porušili pravidlá LRA. Salim údajne zabil členov LRA, ktorí mali v úmysle dezertovať, a Josephovi Konymu podáva správy o činnostiach skupín a členov LRA.
                                 Na základe rozkazov Josepha Konyho sa Salim a Ali zapájajú do pašovania slonoviny z národného parku Garamba v severnej časti Konžskej demokratickej republiky cez Stredoafrickú republiku do sporného regiónu Kafia Kingi, aby ju tam predali miestnym obchodníkom alebo s ňou s nimi obchodovali.
                                 Salim je s približne dvanástimi bojovníkmi často nasadzovaný na hranici so Stredoafrickou republikou s cieľom stretávať a sprevádzať ďalšie skupiny LRA, ktoré prepravujú slonovinu na sever od Garamby. Salim v apríli 2015 odišiel z Kafia Kingi, aby vyzdvihol zásielku klov. V máji sa Salim zúčastnil na preprave dvadsiatich kusov slonoviny z Konžskej demokratickej republiky do regiónu Kafia Kingi.
                                 Predtým, v júni 2014, prešiel Salim so skupinou bojovníkov LRA do Konžskej demokratickej republiky, aby v národnom parku Garamba pytliačil na slony. Joseph Kony tiež poveril Salima, aby sprevádzal dvoch veliteľov LRA do národného parku Garamba s cieľom odhaliť úlovky slonoviny skryté tri roky predtým. Salim sa v júli 2014 stretol s druhou skupinou LRA na účely prepravy slonoviny v celkovom počte 52 kusov do regiónu Kafia Kingi. Salim bol zodpovedný za vedenie záznamov o transakciách týkajúcich sa slonoviny pre Josepha Konyho a odovzdávanie informácií o nich skupinám LRA.

                                    Súvisiace osoby a subjekty zaradené do zoznamu:

                                             Joseph Kony, zaradený do zoznamu 7. marca 2016

                                             Ali Kony, zaradený do zoznamu 23. augusta 2016

                                             Armáda božieho odporu (LRA), zaradená do zoznamu 7. marca 2016“

                  II.

                  Táto informácia týkajúca sa zápisu Oumar Younous Abdoulay, číslo zápisu 6 v prílohe I k nariadeniu (EÚ) č. 224/2014, sa vkladá do časti „Ďalšie informácie“:
                  „Údajne zomrel 11. októbra 2015.“


title: Vykonávacie nariadenie Komisie (EÚ) 2016/2141 zo 6. decembra 2016, ktorým sa mení nariadenie (ES) č. 1238/95, pokiaľ ide o výšku ročného poplatku a poplatkov za preskúmanie, ktoré sa platia Úradu Spoločenstva pre odrody rastlín

text:
                  7.12.2016

                  SK

                  Úradný vestník Európskej únie

                  L 332/13

            VYKONÁVACIE NARIADENIE KOMISIE (EÚ) 2016/2141
      zo 6. decembra 2016,
      ktorým sa mení nariadenie (ES) č. 1238/95, pokiaľ ide o výšku ročného poplatku a poplatkov za preskúmanie, ktoré sa platia Úradu Spoločenstva pre odrody rastlín
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1), a najmä na jeho článok 113,
      po porade so správnou radou Úradu Spoločenstva pre odrody rastlín,
      keďže:

                  (1)

                  V článku 9 ods. 1 nariadenia Komisie (ES) č. 1238/95 (2) sa stanovuje výška poplatku, ktorý sa platí Úradu Spoločenstva pre odrody rastlín (ďalej len „úrad“) za každý rok trvania práva Spoločenstva k odrodám rastlín.

                  (2)

                  Keďže finančná rezerva úradu klesla pod úroveň potrebnú na zachovanie vyrovnaného rozpočtu a zabezpečenie kontinuity jeho činností, mal by sa uvedený ročný poplatok zvýšiť.

                  (3)

                  V článku 8 ods. 1 nariadenia (ES) č. 1238/95 a v prílohe I k uvedenému nariadeniu sa stanovuje výška poplatkov za dojednanie a vykonanie technického preskúmania odrody, ktorá je predmetom žiadosti o právo Spoločenstva na ochranu rastlinných odrôd, ktoré sa platia úradu („poplatok za preskúmanie“).

                  (4)

                  Zo skúseností získaných v súvislosti s technickým preskúmaním vyplýva, že poplatky za preskúmanie sa môžu pre určité nákladové skupiny časom meniť. Poplatky, ktoré vyberá úrad, by mali odrážať celkovú výšku poplatkov pre príslušné nákladové skupiny, ktoré má úrad zaplatiť kontrolným úradom. Poplatky stanovené v prílohe I k nariadeniu (ES) č. 1238/95 by sa preto mali pre príslušné nákladové skupiny upraviť.

                  (5)

                  Nariadenie (ES) č. 1238/95 by sa preto malo zodpovedajúcim spôsobom zmeniť.

                  (6)

                  Bolo by vhodné uplatňovať navrhované zmeny od 1. januára 2017, aby boli v súlade so začiatkom nového rozpočtového roka pre rozpočet úradu.

                  (7)

                  Opatrenia stanovené v tomto nariadení sú v súlade so stanoviskom Stáleho výboru pre práva Spoločenstva k odrodám rastlín,

            PRIJALA TOTO NARIADENIE:
      Článok 1
      Nariadenie (ES) č. 1238/95 sa mení takto:

                  1.

                  V článku 9 sa odsek 1 nahrádza takto:
                  „1.   Úrad účtuje držiteľovi práva Spoločenstva na ochranu rastlinných odrôd (ďalej len „držiteľ“) poplatok za každý rok trvania práva Spoločenstva na ochranu rastlinných odrôd v súlade s článkom 113 ods. 2 písm. d) základného nariadenia (ďalej len „ročný poplatok“) vo výške 330 EUR.“

                  2.

                  Príloha I sa mení v súlade s prílohou k tomuto nariadeniu.

            Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Uplatňuje sa od 1. januára 2017.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 6. decembra 2016

               Za Komisiu

               predseda

            Jean-Claude JUNCKER

         (1)  Ú. v. ES L 227, 1.9.1994, s. 1.

         (2)  Nariadenie Komisie (ES) č. 1238/95 z 31. mája 1995 stanovujúce pravidlá pre uplatňovanie nariadenia Rady (ES) č. 2100/94, pokiaľ ide o poplatky, ktoré sa platia Úradu Spoločenstva pre odrody rastlín (Ú. v. ES L 121, 1.6.1995, s. 31).

         PRÍLOHA

               „PRÍLOHA I

                  Poplatky súvisiace s technickým preskúmaním podľa článku 8

               Poplatok, ktorý sa má zaplatiť za technické preskúmanie odrody podľa článku 8, sa stanovuje v súlade s touto tabuľkou:

                           (v EUR)

                           Nákladová skupina

                           Poplatok

                              Skupina poľnohospodárskych plodín

                           1

                           zemiaky

                           1 760

                           2

                           repka olejná

                           1 860

                           3

                           trávy

                           2 430

                           4

                           ostatné poľnohospodárske druhy

                           1 530

                              Skupina ovocia

                           5

                           jablká

                           3 050

                           6

                           jahody

                           2 920

                           7

                           ostatné druhy ovocia

                           2 810

                              Skupina okrasných rastlín

                           8

                           okrasné rastliny so živými referenčnými kolekciami, skleníkové skúšky

                           2 020

                           9

                           okrasné rastliny so živými referenčnými kolekciami, poľné skúšky

                           1 960

                           10

                           okrasné rastliny bez živých referenčných kolekcií, skleníkové skúšky

                           1 940

                           11

                           okrasné rastliny bez živých referenčných kolekcií, poľné skúšky

                           1 730

                           12

                           okrasné rastliny, špeciálne fytosanitárne podmienky

                           3 350

                              Skupina zeleniny

                           13

                           zelenina, skleníkové skúšky

                           2 360

                           14

                           zelenina, poľné skúšky

                           2 150 “


title: Vykonávacie nariadenie Komisie (EÚ) 2015/617 z 20. apríla 2015, ktorým sa dvestotridsiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

text:
               21.4.2015

               SK

               Úradný vestník Európskej únie

               L 102/35

         VYKONÁVACIE NARIADENIE KOMISIE (EÚ) 2015/617
   z 20. apríla 2015,
   ktorým sa dvestotridsiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 10. apríla 2015 sankčný výbor Bezpečnostnej rady OSN (ďalej len „BR OSN“) rozhodol o zaradení dvoch osôb do zoznamu sankčného výboru pre al-Káidu, v ktorom sú uvedené osoby, skupiny a subjekty, na ktoré by sa malo vzťahovať zmrazenie finančných prostriedkov a hospodárskych zdrojov.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. apríla 2015

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      V prílohe I k nariadeniu (ES) č. 881/2002 sa pod nadpis „Fyzické osoby“ dopĺňajú tieto záznamy:

                  a)

                     „Ali Ben Taher Ben Faleh Ouni Harzi (alias: Abou Zoubair). Dátum narodenia: 9.3.1986. Miesto narodenia: Ariana, Tunisko. Štátna príslušnosť: Tunisko. Číslo cestovného pasu: W342058 (tuniský cestovný pas vydaný 14.3.2011, jeho platnosť sa skončí 13.3.2016). Národné identifikačné číslo: 08705184 (číslo tuniského národného preukazu totožnosti, ktorý bol vydaný 24.2.2011). Adresa: a) 18 Mediterranean Street, Ariana, Tunisko; b) Sýrska arabská republika (zdržiaval sa tu v marci 2015); c) Irak (možné alternatívne miesto v marci 2015); d) Líbya (zdržiaval sa tu v minulosti). Ďalšie informácie: a) fyzický opis: farba očí: hnedá; výška: 171 cm; b) fotografia je k dispozícii na zaradenie do osobitného oznámenia Bezpečnostnej rady OSN – INTERPOLU; c) meno otca je Taher Ouni Harzi, meno matky je Borkana Bedairia. Dátum zaradenia do zoznamu podľa článku 2a ods. 4 písm. b): 10.4.2015.“

                  b)

                     „Tarak Ben Taher Ben Faleh Ouni Harzi (alias: Abou Omar Al Tounisi). Dátum narodenia: 3.5.1982. Miesto narodenia: Tunis, Tunisko. Štátna príslušnosť: Tunisko. Číslo cestovného pasu: Z050399 (tuniský cestovný pas vydaný 9.12.2003, jeho platnosť sa skončila 8.12.2008). Národné identifikačné číslo: 04711809 (číslo tuniského národného preukazu totožnosti, ktorý bol vydaný 13.11.2003). Adresa: a) 18 Mediterranean Street, Ariana, Tunisko; b) Sýrska arabská republika (zdržiaval sa tu v marci 2015); c) Irak (možné alternatívne miesto v marci 2015); d) Líbya (zdržiaval sa tu v minulosti). Ďalšie informácie: a) fyzický opis: farba očí: hnedá; výška: 172 cm; b) fotografia je k dispozícii na zaradenie do osobitného oznámenia Bezpečnostnej rady OSN – INTERPOLU; c) meno otca je Taher Ouni Harzi, meno matky je Borkana Bedairia. Dátum zaradenia do zoznamu podľa článku 2a ods. 4 písm. b): 10.4.2015.“


title: Vykonávacie nariadenie Rady (EÚ) č. 1057/2014 z 8. októbra 2014 , ktorým sa vykonáva článok 11 ods. 1 a 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

text:
               9.10.2014

               SK

               Úradný vestník Európskej únie

               L 293/1

         VYKONÁVACIE NARIADENIE RADY (EÚ) č. 1057/2014
   z 8. októbra 2014,
   ktorým sa vykonáva článok 11 ods. 1 a 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1), a najmä na jeho článok 11 ods. 1 a 4,
   keďže:

               (1)

               Rada 1. augusta 2011 prijala nariadenie (EÚ) č. 753/2011.

               (2)

               Výbor Bezpečnostnej rady Organizácie Spojených národov zriadený podľa bodu 30 rezolúcie Bezpečnostnej rady 1988 (2011) aktualizoval a zmenil 11. februára, 18. marca, 16. mája, 30. júla a 20. augusta 2014 zoznam osôb, skupín, podnikov a subjektov, na ktoré sa vzťahujú reštriktívne opatrenia.

               (3)

               Príloha I k nariadeniu (EÚ) č. 753/2011 by sa mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 753/2011 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 8. októbra 2014

            Za Radu

            predseda

         M. LUPI

      (1)  Ú. v. EÚ L 199, 2.8.2011, s. 1.

      PRÍLOHA
      I.   Do zoznamu uvedeného v prílohe I k nariadeniu (EÚ) č. 753/2011 sa dopĺňajú tieto záznamy

      A.   Osoby spojené s Talibanom

                  1.

                     Qari Rahmat (alias: Kari Rahmat).

                     Dôvody zaradenia do zoznamu: Najmenej od februára 2010 veliteľ Talibanu. Adresa: a) obec Kamkai, okres Achin, provincia Nangarhár, Afganistan. b) provincia Nangarhár, Afganistan. Dátum narodenia: a) 1981 b) 1982. Miesto narodenia: Shadal (alebo Shadaal) Bazaar, okres Achin, provincia Nangarhár, Afganistan. Ďalšie informácie: a) vyberá dane a úplatky v mene Talibanu; b) má kontakty s členmi Talibanu v provincii Nangarhár v Afganistane a poskytuje im informácie, usmernenia, bývanie a zbrane, nastražoval improvizované výbušné zariadenia (IED) a viedol útoky proti medzinárodným bezpečnostným podporným silám (ISAF) a afganským ozbrojeným silám. Dátum označenia OSN: 21.8.2014.

                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:

                              Qari Rahmat je najmenej od februára 2010 veliteľom Talibanu. Začiatkom roku 2013 pôsobil ako veliteľ Talibanu v oblasti Shadaal Bazaar v okrese Achin provincie Nangarhár. Rahmat riadil činnosť približne 300 členov Talibanu v okrese Achin a poskytoval im operačné usmernenia a zbrane. Koncom roku 2012 viedol útok na afganské ozbrojené sily v okrese Kot v afganskej provincii Nangarhár. V polovici roku 2012 pracoval pre tieňového okresného veliteľa Talibanu pre okres Achin provincie Nangarhár v Afganistane. Počas tohto obdobia bol sprostredkovateľom Talibanu, ktorý nastražoval improvizované výbušné zariadenia a viedol útoky proti medzinárodným bezpečnostným podporným silám (ISAF) a afganským ozbrojeným silám.

                              Rahmat tiež vyberá dane a úplatky v mene Talibanu. Začiatkom roku 2013 vyberal dane v mene Talibanu od obchodníkov s drogami pôsobiacich v Shadaal Bazaar v okrese Achin. V polovici roku 2012 bol zodpovedný za výber daní pre Taliban od obchodníkov s narkotikami.

                              Rahmat poskytuje Talibanu spravodajské informácie. Začiatkom roku 2013 poskytoval svojim nadriadeným z Talibanu informácie o činnosti afganských vládnych úradníkov a afganských bezpečnostných síl v okrese Achin v provincii Nangarhár. V polovici roku 2012 zhromažďoval pre Taliban spravodajské informácie od zamestnancov afganskej vlády a viedol tiež vyšetrovania s cieľom odhaliť informátorov ISAF a afganskej vlády v prospech Talibanu.

                              Rahmat poskytoval aj smrtiace zbrane, bývanie a usmernenia bojovníkom Talibanu. Koncom roku 2012 poskytol Talibanu delostrelecké granáty, ľahké guľomety PKM a útočné pušky AK-47. Rahmat tiež bojovníkom Talibanu poskytoval vo svojom penzióne útočisko a poskytoval im počas tohto obdobia taktické usmernenia. Koncom roku 2011 Rahmat vlastnil penzión v okrese Achin, v ktorom sa často zdržiavali členovia Talibanu.

                  2.

                     Qari Saifullah Tokhi (alias: a) Qari Saifullah, b) Qari Saifullah Al Tokhi, c) Saifullah Tokhi, d) Qari Sahab).

                     Hodnosť/titul: qárí. Dôvody zaradenia do zoznamu: Tieňový zástupca guvernéra za Taliban a operačný veliteľ v provincii Zábul, Afganistan. Adresa: oblasť Chalo Bawari, Kvéta, provincia Balúčistan, Pakistan. Dátum narodenia: približne 1964. Miesto narodenia: obec Daraz, okres Jaldak wa Tarnak, provincia Zábul, Afganistan. Štátna príslušnosť: Afganistan. Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom. b) zodpovedný za nastražovanie improvizovaných výbušných zariadení a organizáciu samovražedných útokov. c) Fyzický opis: výška: 180 cm; váha: približne 90 kg; postava: atletická; farba očí: hnedá; farba vlasov: ryšavá; farba pleti: strednohnedá. d) Rozpoznávacie fyzické znaky: veľká okrúhla tvár, hustá brada a krívanie spôsobené umelou protézou ľavého predkolenia.

                     e) Etnický pôvod: Paštún; príslušník kmeňa Tokhi (alternatívny pravopisný variant: Torchi), podkmeň Barkozai (alternatívny pravopisný variant: Bakorzai), klan Kishta Barkorzai (nižší Barkorzai). f) Rodinný stav: ženatý. g) Meno otca: Agha Mohammad. h) Meno brata: Humdullah. Dátum označenia OSN: 19.3.2014.

                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:

                              Qari Saifullah Tokhi je tieňový zástupca guvernéra za Taliban a operačný veliteľ na východe provincie Zábul, Afganistan. Priamo velil dvom skupinám približne 50 bojovníkov Talibanu a vykonával velenie nad veliteľmi Talibanu v provincii Zábul. Qari Saifullah Tokhi tieto skupiny využíval na organizovanie teroristických činností proti vláde Afganskej islamskej republiky a koaličným silám na východe provincie Zábul. Qari Saifullah Tokhi tiež vydával rozkazy svojim podriadeným, ktorí uskutočňovali útoky pomocou improvizovaných výbušných zariadení (IED), útoky streľbou z ľahkých strelných zbraní a raketové útoky v provincii Zábul.

                              V noci 2. decembra 2012 boli v okrese Qalat afganskej provincie Zábul zabití traja bojovníci Talibanu. Boli zabití v dôsledku toho, že boli pristihnutí pri nastražovaní IED. Všetci traja muži boli známi ako muži Qariho Saifullaha Tokhiho.

                              Dňa 14. januára 2012 zaútočilo šesť talibanských povstalcov podriadených Qarimu Saifullahovi Tokhimu na konvoj medzinárodných bezpečnostných podporných síl (ISAF). Talibanskí povstalci zaútočili na konvoj delostreleckými granátmi v blízkosti obce Abdul Haq Kalay v okrese Tarnak Wa Jaldak.

                              Dvaja samovražední atentátnici pod vedením veliteľa Talibanu Qariho Saifullaha Tokhiho plánovali útoky 28. septembra 2011. Jeden samovražedný atentátnik plánoval zaútočiť na provinčný rekonštrukčný tím (PRT) v okrese Qalat v provincii Zábul. Druhý samovražedný atentátnik plánoval zaútočiť na základňu ISAF v okrese Shajoy. Samovražední atentátnici plánovali útoky na základne koaličných síl medzi 29. septembrom a 1. októbrom 2011.

                              Taliban pod vedením Qariho Saifullaha Tokhiho varoval 20. apríla 2011 miestne mobilné telefónne siete, aby vypli svoje služby v provincii Zábul. Ak by služby nevypli podľa príkazu Talibanu, hrozil im Taliban zničením ich antén pri cestách v provincii Zábul.

                              Qari Saifullah Tokhi nariadil 25. novembra 2010 veliteľovi Talibanu a tieňovému zástupcovi guvernéra za Taliban v okrese Atghar v provincii Zábul, aby prepravil ľahké zbrane do Qalat City, hlavného mesta provincie Zábul. Zásielka obsahovala približne 25 pušiek Kalašnikov, 10 samopalov, 5 delostreleckých granátov a 20 granátov. Samovražední atentátnici plánovali tieto zbrane použiť proti silám ISAF a afganským národným bezpečnostným silám, pričom ich cieľom bola konkrétne druhá brigáda afganskej národnej armády a policajné veliteľstvo.

                  3.

                     Yahya Haqqani (alias: a) Yaya b) Qari Sahab)

                     Dôvody zaradenia do zoznamu: vysokopostavený člen siete Haqqani (HQN). Adresa: madrasa siete Haqqani v pohraničnej oblasti medzi Afganistanom a Pakistanom. Dátum narodenia: a) 1982 b) 1978. Štátna príslušnosť; Afganistan. Ďalšie informácie: a) Úzko zapojený do vojenských, finančných a propagandistických aktivít skupiny. b) Zranená noha. c) Meno otca je Hajji Meyawar Khan (zomrel). Dátum označenia OSN: 31.7.2014.

                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:

                              Yahya Haqqani je vysokopostavený člen siete Haqqani (HQN), ktorý je úzko zapojený do vojenských, finančných a propagandistických aktivít skupiny. Yahya pôsobil ako de facto vedúci skupiny počas neprítomnosti najvyššie postavených vedúcich predstaviteľov Sirajuddina Jallaloudinea Haqqaniho (Yahyov švagor), Badruddina Haqqaniho (zomrel, predtým bol uvedený v zozname) a Khalila Haqqaniho. Yahya tiež pôsobil ako logistik siete HQN a sprostredkoval financovanie veliteľov siete Haqqani, a to aj pre Abdula Raufa Zakira, podriadeného už zosnulého veliteľa siete HQN Sangina Zadrana Shera Mohammada a veliteľa samovražedných operácií pre sieť HQN. Pôsobil aj ako tlmočník z arabčiny a posol pre Sirajuddina Jallaloudinea Haqqaniho.

                              Yahya vykonával významné sprostredkovateľské činnosti na podporu útokov siete HQN a iné aktivity. Začiatkom roku 2013 sprostredkoval financovanie bojovníkov siete HQN. V tom istom čase tiež koordinoval presun dodávok zo Spojených arabských emirátov vysokopostavenému vodcovi HQN Khalilovi Haqqanimu. V roku 2012 Yahya koordinoval distribúciu improvizovaných výbušných zariadení (IED) a komunikačných zariadení a tiež dozeral na prípravu útoku siete HQN proti koaličnej predsunutej operačnej základni v provincii Logar v Afganistane 7. augusta 2012, pri ktorom bolo zranených 13 osôb vrátane 11 afganských civilistov. Yahya pravdepodobne vedel vopred o útoku na kábulský hotel Intercontinental z júna 2011, ktorý riadili Sirajuddin Haqqani a Badruddin Haqqani. Pri útoku bolo osemnásť osôb zabitých a dvanásť zranených. V roku 2011 Yahya doručil peniaze od Sirajuddina Haqqaniho veliteľom siete HQN, ktoré boli určené na operácie.

                              Niekedy pôsobí ako prostredník medzi sieťou HQN a sieťou al-Káida, s ktorou udržiava styky najmenej od polovice roku 2009. V tejto funkcii poskytol peniaze členom al-Káidy v regióne na ich osobné výdavky. V polovici roku 2009 pôsobil ako hlavný prostredník siete HQN so zahraničnými bojovníkmi vrátane Arabov, Uzbekov a Čečenov.

                              Yahya tiež uskutočňoval a riadil mediálne a propagačné aktivity siete HQN a Talibanu. Začiatkom roku 2012 sa obvykle stretával so Sirajuddinom Haqqanim, aby získal konečné schválenie propagačných videí Talibanu, ktoré natočil. Yahya vyvíjal mediálne aktivity pre sieť HQN najmenej od roku 2009, keď v mediálnom štúdiu madrasy siete HQN editoval videá získané od bojovníkov v Afganistane. Koncom roku 2011 získal peniaze na mediálne výdavky siete HQN od Sirajuddina Haqqaniho alebo jedného zo zástupcov Sirajuddina Haqqaniho.

                              Začiatkom roku 2012 Yahya cestoval približne dvakrát do mesiaca, niekedy so Saidullahom Janom, aby sa stretol s finančným emisárom siete HQN Nasiruddinom Haqqanim, ktorý medzičasom zomrel.

                  4.

                     Saidullah Jan (alias: Abid Khan).

                     Dôvody zaradenia do zoznamu: Vysokopostavený člen siete Haqqani (HQN) v roku 2013. Dátum narodenia: 1982. Miesto narodenia: okres Giyan, provincia Paktíká, Afganistan. Ďalšie informácie: a) Poskytoval zásadnú podporu pre vodičov a vozidlá prepravujúce muníciu pre sieť HQN. b) V roku 2011 bol zapojený aj do činností skupiny v oblasti náboru. c) Meno otca je Bakhta Jan. Dátum označenia zo strany OSN: 31.7.2014.

                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:

                              Saidullah Jan bol zaradený do zoznamu 31. júla 2014 podľa bodu 2 rezolúcie 2160 (2014) za „účasť na financovaní, plánovaní, napomáhaní, príprave alebo páchaní činov alebo aktivít“ osôb uvedených na zozname alebo iných jednotlivcov, skupín, podnikov a subjektov, ktorí v spojení s Talibanom predstavujú hrozbu mieru, stabilite a bezpečnosti Afganistanu alebo tých osôb, ktoré sú s nimi „v spojení a pod ich menom, v ich mene alebo na ich podporu“ a „inak podporujú ich činy alebo aktivity“.

                              Od roku 2013 je vysokopostaveným členom siete Haqqani (HQN), pričom občas pôsobil aj ako zástupca siete HQN, ako veliteľ siete HQN pre severnú zónu Afganistanu a ako hlavný logistický koordinátor siete HQN.

                              Koncom roku 2013 Saidullah poskytoval zásadnú podporu pre vodičov a vozidlá prepravujúce muníciu pre sieť HQN. Koncom roku 2011 bol zapojený aj do náborunových členov a uskutočnil hodnotenie najmenej jedného nového člena siete HQN.

                              Koncom roku 2013 cestoval do Perzského zálivu v spoločnosti osôb získavajúcich finančné prostriedky pre sieť HQN Khalila Ahmeda Haqqaniho (TI.H.150.11.), Fazla Rabiho a iných členov siete HQN vrátane jedného sprostredkovateľa útokov. V roku 2010 cestoval do Perzského zálivu so skupinou vodcov HQN vrátane predstaviteľa siete HQN Ahmeda Jana Wazira Akhtara Mohammada, ktorý medzičasom zomrel.

                              Koncom roku 2013 bol Saidullah údajne členmi al-Káidy považovaný za spolupracovníka zo siete HQN, ktorý by mohol pomôcť s akýmikoľvek problémami vrátane zatknutia.

                              Začiatkom roku 2012 niekedy cestoval s Yahyaom Haqqanim, aby sa stretol s finančným emisárom siete HQN Nasiruddinom Haqqanim, ktorý medzičasom zomrel.

                  5.

                     Muhammad Omar Zadran (alias: Mohammad-Omar Jadran).

                     Hodnosť/titul: a) maulauí; b) mulla. Dôvody zaradenia do zoznamu: vodca siete Haqqani (HQN), ktorý od roku 2013 velil viac ako 100 bojovníkom pôsobiacim v afganskej provincii Chost. Dátum narodenia: 1958. Miesto narodenia: obec Sultan Kheyl, okres Spera, provincia Chost, Afganistan. Adresa: pohraničná oblasť medzi Afganistanom a Pakistanom. Ďalšie informácie: Zapojený do prípravy útokov proti afganským a medzinárodným ozbrojeným silám v Afganistane. Dátum označenia zo strany OSN: 31.7.2014.

                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:

                              Muhammad Omar Zadran (Omar) je vodcom siete Haqqani (HQN), ktorý od roku 2013 velil viac ako 100 bojovníkom pôsobiacim v provincii Chost v Afganistane. Omar pôsobil ako tieňový guvernér okresu za sieť HQN a od roku 2005 ako veliteľ pod vedením vodcu siete HQN Sirajuddina Jallaloudineho Haqqaniho, pričom najmenej od roku 2006 plánoval útoky v mene siete HQN alebo bol poverený ich plánovaním. Omar spolupracoval s Talibanom, pričom v roku 2010 pôsobil ako člen riadiacej rady Talibanu, ktorú Taliban zriadil na účely prediskutovania logistiky pre povstalcov, potrieb, výcviku, úloh veliteľov a nasadenia teroristických buniek v juhovýchodnom Afganistane. V roku 2010 tiež prijímal rozkazy od Sirajuddina Haqqaniho.

                              Zúčastnil sa na prípravách a plánovaní útokov v mene siete HQN aj Talibanu proti afganským občanom, afganskej vláde a personálu koalície v Afganistane. Začiatkom roku 2013 bol Omar zodpovedný za pašovanie výbušnín do Afganistanu. V roku 2012 Omar spolu s desiatkami ďalších členov siete HQN pracoval na útoku proti táboru koaličných ozbrojených síl pomocou improvizovaného výbušného zariadenia umiestneného vo vozidle a bol zapojený do plánovania útoku proti ozbrojeným jednotkám v provincii Paktíá v Afganistane. V roku 2011 bol zapojený do plánovania samovražedných útokov. V roku 2010 bol poverený veliteľom siete HQN, aby uniesol a zavraždil miestnych afganských štátnych príslušníkov, ktorí pracovali pre koaličné ozbrojené sily v afganských provinciách Chost, Paktíá, Paktíká a Baglán.

                              V roku 2010 sa Omar a iní vodcovia ozbrojencov v regióne dohodli, že zintenzívnia útoky proti afganskej vláde a koaličným ozbrojeným silám, zmocnia sa rôznych okresov a prevezmú nad nimi kontrolu, narušia voľby do národného zhromaždenia a operácie v rámci výstavby ciest a budú vykonávať nábor miestnych mladých mužov.

            II.   Záznamy v zozname uvedenom v prílohe I k nariadeniu (EÚ) č. 753/2011 sa nahrádzajú záznamami uvedenými nižšie.

      A.   Osoby spojené s Talibanom

                  1.

                     Malik Noorzai (alias: a) Hajji Malik Noorzai, b) Hajji Malak Noorzai, c) Haji Malek Noorzai, d) Haji Maluk, e) Haji Aminullah).

                     Hodnosť/titul: hádždží. Dôvody zaradenia do zoznamu: financuje Taliban. Adresa: a) Boghra, obec Miralzei, Chaman, provincia Balúčistán, Pakistan; b) Kalay Rangin, okres Spin Boldak, provincia Kandahár, Afganistan. Dátum narodenia: a) 1957, b) 1960, c)1. január 1963. Miesto narodenia: a) pohraničné mesto Chaman, Pakistan, b) Pishin, provincia Balúčistan, Pakistan. Štátna príslušnosť: Afganistan. Číslo cestovného pasu: pakistanský cestovný pas č. FA0157612, vydaný 23. júla 2009, platný do 22. júla 2014, úradne zrušený v roku 2013, vydaný na meno Allah Muhammad. Národné identifikačné číslo: Pakistanské národné identifikačné číslo 54201-247561-5, úradne zrušené v roku 2013. Ďalšie informácie: a) vlastní podniky v Japonsku a často cestuje do Dubaja, Spojených arabských emirátov a Japonska; b) v roku 2009 podporoval činnosti Talibanu, a to aj prostredníctvom náboru osôb a poskytovania logistickej podpory; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Noorzai; e) brat Faizullaha Khana Noorzaiho; f) meno jeho otca je Haji Akhtar Muhammad. Dátum označenia OSN: 4.10.2011.

                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:

                  Malik Noorzai je obchodník so sídlom v Pakistane, ktorý poskytuje finančnú podporu Talibanu. Malik a jeho brat Faizullah Noorzai Akhtar Mohammed Mira Khan investovali milióny dolárov do rôznych podnikov pre Taliban. Koncom roku 2008 predstavitelia Talibanu oslovili Malika ako obchodníka, cez ktorého môžu investovať svoje finančné prostriedky. Minimálne od roku 2005 Malik aj osobne prispel desiatkami tisíc dolárov a rozdal státisíce dolárov Talibanu, z ktorých časť získal od darcov v oblasti Perzského zálivu a Pakistanu a časť boli jeho vlastné prostriedky. Malik tiež spravoval účet hawala v Pakistane, na ktorý dostával desiatky tisíc dolárov prevedených z Perzského zálivu každých niekoľko mesiacov na podporu aktivít Talibanu. Malik tiež podporoval činnosti Talibanu. V roku 2009 bol Malik už 16 rokov hlavným správcom madrasy (náboženskej školy) v pohraničnej oblasti medzi Afganistanom a Pakistanom, ktorú Taliban používal na indoktrináciu a výcvik nových členov. Malik okrem iného zabezpečil finančné prostriedky na podporu madrasy. Malik spolu so svojím bratom zohrával úlohu aj v skladovaní vozidiel, ktoré mal Taliban použiť pri samovražedných útokoch, a pomáhal presúvať bojovníkov Talibanu po afganskej provincii Helmand. Malik vlastní podniky v Japonsku a často navštevuje Dubaj a Japonsko v obchodných záležitostiach. Už v roku 2005 vlastnil v Afganistane podnik na dovoz vozidiel, ktorý dovážal vozidlá z Dubaja a Japonska. Dováža autá, súčiastky na autá a oblečenie z Dubaja a Japonska pre svoje podniky, do ktorých investovali dvaja velitelia Talibanu. V polovici roku 2010 Malik a jeho brat zabezpečili odblokovanie stoviek nákladných kontajnerov údajne v hodnote miliónov dolárov, ktoré pakistanské orgány zhabali začiatkom toho roku, pretože sa domnievali, že príjemcovia sú spojení s terorizmom.

                  2.

                     Khairullah Barakzai Khudai Nazar (alias a) Haji Khairullah, b) Haji Khair Ullah, c) Haji Kheirullah, d) Haji Karimullah, e) Haji Khair Mohammad).

                     Hodnosť/titul: hádždží. Dôvody zaradenia do zoznamu: spolumajiteľ zmenárne Haji Khairullah Haji Sattar. Dátum narodenia: 1965. Miesto narodenia: a) obec Zumbaleh, okres Nahr-e Saraj, provincia Helmand, Afganistan; b) obec Mirmadaw, okres Gerešk, provincia Helmand, Afganistan; c) Qilla Abdullah, provincia Balúčistan, Pakistan. Číslo cestovného pasu: BP4199631 (pakistanský cestovný pas, platný do 25. júna 2014, úradne zrušený v roku 2013). Národné identifikačné číslo: pakistanské národné identifikačné číslo 5440005229635, úradne zrušené v roku 2013. Adresa: Abdul Manan Chowk, Pashtunabad, Kvéta, provincia Balúčistan, Pakistan. Ďalšie informácie: a) spojený s Abdulom Satarom Abdulom Mananom; b) príslušník kmeňa Barakzai; c) meno jeho otca je Haji Khudai Nazar; d) alternatívne meno jeho otca je Nazar Mohammad. Dátum označenia OSN: 29.6.2012.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Khairullah Barakzai Khudai Nazar je spolumajiteľom a prevádzkovateľom zmenárne Haji Khairullah Haji Sattar Money Exchange (HKHS). Koncom roku 2009 mali Khairullah a Abdul Satar Abdul Manan v HKHS rovnaké podiely. Spoločne v Afganistane, Pakistane a Dubaji prevádzkovali hawaly s názvom HKHS a riadili pobočku HKHS v pohraničnej oblasti medzi Afganistanom a Pakistanom. Začiatkom roku 2010 Khairullah bol vedúcim pobočky HKHS v Kábule. V roku 2010 bol Khairullah hawaladárom pre vyššie velenie Talibanu a poskytoval Talibanu finančnú pomoc. Spolu s obchodným partnerom Satarom poskytli Talibanu na podporu jeho činností v Afganistane tisíce dolárov. V roku 2008 vyzbierali Khairullah a Satar peniaze od darcov a distribuovali ich Talibanu prostredníctvom svojej hawaly.

                  3.

                     Ahmed Shah Noorzai Obaidullah (alias: a) Mullah Ahmed Shah Noorzai, b) Haji Ahmad Shah, c) Haji Mullah Ahmad Shah, d) Maulawi Ahmed Shah, e) Mullah Mohammed Shah).

                     Hodnosť/titul: a) mulla; b) maulauí. Dôvody zaradenia do zoznamu: Poskytoval finančné služby Ghulovi Aghaovi Ishakzaiovi a iným príslušníkom Talibanu v provincii Helmand. Dátum narodenia: a)1. januára 1985b) 1981. Miesto narodenia: Kvéta, Pakistan. Číslo cestovného pasu: pakistanský cestovný pas č. NC5140251, vydaný 23. októbra 2009, platný do 22. októbra 2014, úradne zrušený v roku 2013. Národné identifikačné číslo: pakistanský preukaz totožnosti číslo 54401-2288025-9, úradne zrušený v roku 2013. Adresa: Kvéta, Pakistan. Ďalšie informácie: a) Vlastní a prevádzkuje Roshan Money Exchange. Dátum označenia OSN: 26.2.2013.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Ahmed Shah Noorzai Obaidullah vlastní a prevádzkuje Roshan Money Exchange, ktorá poskytuje finančnú, materiálnu či technologickú podporu alebo finančné či iné služby Talibanu alebo na jeho podporu. Roshan Money Exchange uchováva a prevádza finančné prostriedky na podporu vojenských operácií Talibanu a jeho úlohy v obchodovaní s narkotikami v Afganistane. V roku 2011 bola Roshan Money Exchange jedným z hlavných poskytovateľov finančných služieb (alebo „hawala“) pre predstaviteľov Talibanu v afganskej provincii Helmand.

                              Ahmed Shah poskytuje služby hawala vedúcim predstaviteľom Talibanu v provincii Helmand už niekoľko rokov a v roku 2011 bol dôveryhodným poskytovateľom finančných služieb Talibanu. Začiatkom roku 2012 Taliban nariadil Ahmedovi Shahovi previesť peniaze do niekoľkých hawala v Lashkar Gah v provincii Helmand, z ktorých potom rozdeľoval finančné prostriedky vysoko postavený veliteľ Talibanu.

                              Koncom roka 2011 Ahmed Shah skonsolidoval stovky tisíc amerických dolárov, ktoré získala finančná komisia Talibanu, a stovky tisíc amerických dolárov previedol v prospech Talibanu vrátane jeho vysokopostavených veliteľov. Koncom roka 2011 Ahmed Shah navyše prijal prostredníctvom pobočky svojej hawaly v pakistanskej Kvéte prevod v mene Talibanu, ktorého finančné prostriedky sa použili na nákup hnojív a komponentov improvizovaných výbušných zariadení (IED) vrátane batérií a zápalných šnúr. V polovici roka 2011 dal vedúci finančnej komisie Talibanu Gul Agha Ishakzai Ahmedovi Shahovi pokyn, aby v Roshan Money Exchange uložil pre Taliban niekoľko miliónov amerických dolárov. Gul Agha mu vysvetlil, že keď bude potrebné nejaké z finančných prostriedkov previesť, bude Ahmeda Shaha informovať o ich príjemcovi z Talibanu.

                              Ahmed Shah potom poskytne požadované prostriedky prostredníctvom svojho systému hawala. V polovici roka 2010 Ahmed Shah presúval financie medzi Pakistanom a Afganistanom pre veliteľov Talibanu a obchodníkov s narkotikami. Okrem týchto podporných činností Ahmed Shah daroval v roku 2011 Talibanu vysoké, ale nešpecifikované sumy peňazí.

                  4.

                     Jalaluddin Haqqani (alias: a) Jalaluddin Haqani, b) Jallalouddin Haqqani, c) Jallalouddine Haqani).

                     Hodnosť/titul: maulauí. Dôvody zaradenia do zoznamu: minister pohraničných vecí počas vlády Talibanu. Dátum narodenia: a) približne 1942; b) približne 1948. Miesto narodenia: a) oblasť Garda Saray, okres Waza Zadran, provincia Paktíá, Afganistan; b) okres Neka, provincia Paktíká, Afganistan. Štátna príslušnosť: Afganistan. Ďalšie informácie: a) otec Sirajuddina Jallaloudina Haqqaniho a Nasiruddina Haqqaniho a Badruddina Haqqaniho; (zomrel); b) brat Mohammada Ibrahima Omariho a Khalila Ahmeda Haqqaniho; c) je aktívnym vodcom Talibanu; d) pravdepodobne sa zdržiava v pohraničnej oblasti medzi Afganistanom a Pakistanom; e) vedúci predstaviteľ riadiacej rady Talibanu v Miram Shah v roku 2008; f) príslušník kmeňa Zadran. Dátum označenia OSN: 31.1.2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Jalaluddin Haqqani má blízke vzťahy s Mohammedom Omarom a mal blízke vzťahy s Usámom bin Ládinom (zomrel). Je otcom Sirajuddina Jallaloudina Haqqaniho, Nasiruddina Haqqaniho a Badruddina Haqqaniho (zomrel) a bratom Mohammada Ibrahima Omariho a Khalila Ahmeda Haqqaniho. Je aktívnym vodcom Talibanu. Jalaluddin Haqqani bol v roku 2007 aj prostredníkom medzi sieťou al-Káida a Talibanom. V júni 2008 bol predsedom talibanskej „rady pre Miram Shah“.

                              Pôvodne bol veliteľom maulauího islamskej strany Hezbi Islami v provinciách Chost, Paktíká a Paktíá. Neskôr sa pripojil k Talibanu a bol vymenovaný za ministra pohraničných vecí. Po páde vlády Talibanu utiekol spolu so skupinami patriacimi k Talibanu a al-Káide do Severného Waziristanu a začal zoskupovať svoje milície na boj proti afganskej vláde.

                              Haqqani bol obvinený z podieľania sa na bombovom útoku na indické veľvyslanectvo v Kábule v roku 2008 a z pokusu o atentát na prezidenta Karzaia počas vojenskej prehliadky v Kábule začiatkom toho istého roku. Haqqani bol zapojený aj do útoku na budovy ministerstiev v Kábule vo februári 2009.

                              Jalaluddin Haqqani je zakladateľom siete Haqqani.

                  5.

                     Jalaluddin Haqqani (alias: a) Naseer Haqqani, b) Dr Naseer Haqqani, c) Nassir Haqqani, d) Nashir Haqqani, e) Naseruddin, f) Dr Alim Ghair).

                     Dôvody zaradenia do zoznamu: Vodca siete Haqqani, ktorá pôsobí zo Severného Waziristanu na federálne spravovaných kmeňových územiach Pakistanu. Dátum narodenia: približne 1970 – 1973. Miesto narodenia: okres Neka, provincia Paktíká, Afganistan. Štátna príslušnosť: Afganistan. Adresa: Pakistan. Ďalšie informácie: a) syn Jalaluddina Haqqaniho; b) cestoval do Saudskej Arábie a do Spojených arabských emirátov, aby pre Taliban získal finančné prostriedky; c) údajne zomrel v roku 2013. Dátum označenia OSN: 20.7.2010.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Sieť Haqqani je skupina militantov pridružená k Talibanu, ktorej základňa sa nachádza v regióne Severný Waziristan vo federálne spravovaných kmeňových územiach Pakistanu. Stojí na čele povstaleckej činnosti v Afganistane a je zodpovedná za mnoho mimoriadne nebezpečných útokov. Vedenie siete Haqqani pozostáva z troch najstarších synov Jalaluddina Haqqaniho, jedným z ktorých je Nasiruddin Haqqani.

                              Nasiruddin Haqqani pôsobí ako emisár siete Haqqani a veľkú časť svojho času trávi získavaním finančných prostriedkov. V roku 2004 vycestoval do Saudskej Arábie s členom Talibanu, aby získali finančné prostriedky pre Taliban. V roku 2004 tiež poskytol finančné prostriedky militantom v Afganistane s cieľom narušiť afganské prezidentské voľby. Prinajmenšom od roku 2005 do roku 2008 získal finančné prostriedky pre sieť Haqqani prostredníctvom rôznych ciest na tento účel vrátane pravidelných ciest do Spojených arabských emirátov v roku 2007, ako aj prostredníctvom cesty do jednej ďalšej krajiny Perzského zálivu v roku 2008.

                              V polovici roku 2007 mal Haqqani údajne tri hlavné zdroje finančných prostriedkov: dary z oblasti Perzského zálivu, obchodovanie s drogami a platby od al-Káidy. Koncom roku 2009 dostal Nasiruddin Haqqani niekoľko stoviek tisíc dolárov od jednotlivcov pridružených k al-Káide na Arabskom polostrove, aby ich využil na činnosti siete Haqqani.

                  6.

                  Abdul Habib Alizai (alias: a) Haji Agha JanAlizai b) Hajji Agha Jan c) Agha Jan Alazai d) Haji Loi Lala e) Loi Agha f) Abdul Habib g) Agha Jan Alizai
                      (predtým uvedený na zozname takto)).
                     Hodnosť/titul: hádždží. Dôvody zaradenia do zoznamu: Riadi sieť na obchodovanie s drogami v provincii Helmand v Afganistane. Dátum narodenia: a)15.10.1963; b)14.2.1973; c) 1967; d) približne v roku 1957. Miesto narodenia: a) obec Yatimchai, okres Musa Qala, provincia Helmand, Afganistan; b) provincia Kandahár, Afganistan. Štátna príslušnosť: Afganistan. Ďalšie informácie: a) pravidelne cestuje do Pakistanu. Dátum označenia OSN: 4.11.2010.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Agha Jan Alizai riadi jednu z najväčších sietí na obchodovanie s drogami v provincii Helmand v Afganistane a Talibanu poskytol finančné prostriedky výmenou za ochranu jeho obchodovania s narkotikami. V roku 2008 sa skupina obchodníkov s narkotikami vrátane Alizaia dohodla, že Talibanu bude platiť daň z pozemkov, na ktorých sa pestuje ópiový mak, výmenou za súhlas Talibanu s organizáciou prepravy narkotických materiálov. Taliban tiež súhlasil so zaistením bezpečnosti pre obchodníkov s narkotikami a ich sklady, pričom obchodníci by poskytovali bojovníkom Talibanu prístrešie a zabezpečovali ich prepravu. Alizai bol tiež zapojený do nákupu zbraní pre Taliban a pravidelne cestuje do Pakistanu, kde sa stretáva s vysokopostavenými vodcami Talibanu. Alizai tiež uľahčil obstaranie falošných iránskych cestovných pasov pre členov Talibanu, aby mohli vycestovať do Iránu a zúčastniť sa tam na výcviku. V roku 2009 Alizai zabezpečil cestovný pas a finančné prostriedky pre veliteľa Talibanu, ktorý vycestoval do Iránu.

                  7.

                     Ahmed Jan Wazir Akhtar Mohammad (alias: a) Ahmed Jan Kuchi, b) Ahmed Jan Zadran)

                     Dôvody zaradenia do zoznamu: a) kľúčový veliteľ siete Haqqani, ktorá má základňu v pohraničnej oblasti medzi Afganistanom a Pakistanom; b) pôsobí ako zástupca, hovorca a poradca vysokopostaveného vodcu siete Haqqani Sirajuddina Jallaloudina Haqqaniho. Dátum narodenia: 1963. Miesto narodenia: obec Barlach, okres Qareh Bagh, provincia Gazní, Afganistan. Ďalšie informácie: a) úradník ministerstva financií počas vlády Talibanu; b) má kontakty s Najvyššou radou Talibanu; c) cestuje do zahraničia; d) má kontakty s veliteľmi Talibanu v provincii Gazní v Afganistane a poskytuje im peniaze, zbrane, komunikačné zariadenia a zásoby; e) údajne zomrel v roku 2013. Dátum označenia OSN: 6.1.2012.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Ahmed Jan Wazir je hlavným veliteľom siete Haqqani, čo je skupina militantov pridružená k Talibanu, ktorá podniká operácie z pohraničného regiónu medzi Afganistanom a Pakistanom. Ahmed Jan Wazir pôsobí ako zástupca, poradca a hovorca Sirajuddina Haqqaniho, vysokopostaveného vodcu siete Haqqani, a vedie stretnutia v mene siete Haqqani. Koncom roku 2010 Ahmed Jan Wazir cestoval s vysokopostavenými členmi siete Haqqani do Perzského zálivu.

                              Ahmed Jan Wazir zastupoval sieť Haqqani v riadiacej rade Talibanu a pôsobil ako prostredník medzi sieťou Haqqani a Talibanom v afganskej provincii Gazní. V roku 2008 militanti z Talibanu a al-Káidy vymenovali Ahmeda Jana Wazira za veliteľa Talibanu v provincii Gazní. Ostatným veliteľom Talibanu v provincii Gazní poskytoval peniaze a dodávky vrátane zbraní a komunikačných zariadení. Počas vlády Talibanu bol zamestnaný na ministerstve financií.

                  8.

                     Bakht Gul (alias: a) Bakhta Gul, b) Bakht Gul Bahar, c) Shuqib).

                     Dôvody zaradenia do zoznamu: a) Asistent Badruddina Haqqaniho (zomrel) pre oblasť komunikácie. b) Tiež koordinuje presuny Haqqaniho povstalcov, zahraničných bojovníkov a zbraní v pohraničnej oblasti medzi Afganistanom a Pakistanom. Dátum narodenia: 1980. Miesto narodenia: obec Aki, okres Zadran, provincia Paktíá, Afganistan. Štátna príslušnosť: Afganistan. Adresa: Miram Shah, Severný Waziristan, federálne spravované kmeňové územia, Pakistan. Ďalšie informácie: príslušník kmeňa Zadran. Dátum označenia OSN: 27.6.2012.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Bakht Gul bol v rámci siete Haqqani kľúčovou osobou pre komunikáciu najmenej od roku 2009, keď bol jeho predchodca zatknutý v Afganistane. V roku 2011 bol priamo podriadený Badruddinovi Haqqaniovi (zomrel), vysokopostavenému vodcovi siete Haqqani, a pôsobil ako sprostredkovateľ kontaktu s ním. Medzi jeho povinnosti patrí postupovanie správ od veliteľov v Afganistane vysokopostaveným členom siete Haqqani, členom Talibanu zodpovedným za médiá a legálnym mediálnym agentúram v Afganistane. Gul tiež s členmi siete Haqqani vrátane Badruddina Haqqaniho spolupracuje na koordinácii pohybu povstalcov siete Haqqani, zahraničných bojovníkov a zbraní v pohraničnej oblasti medzi Afganistanom a Pakistanom a vo východnom Afganistane. V roku 2010 postupoval bojovníkom v Afganistane operačné rozkazy Badruddina Haqqaniho. Koncom roku 2009 Gul distribuoval peniaze nižším veliteľom siete Haqqani, pričom cestoval medzi mestom Miram Shah a Afganistanom.

                  9.

                     Abdul-Haq Wassiq (alias: a)Abdul-Haq Wasseq, b) Abdul Haq Wasiq).

                     Hodnosť/titul: maulauí. Dôvody zaradenia do zoznamu: námestník ministra bezpečnosti (spravodajská služba) počas vlády Talibanu. Dátum narodenia: a) približne 1975; b) 1971. Miesto narodenia: obec Gharib, okres Khogyani, provincia Gazní, Afganistan. Štátna príslušnosť: Afganistan. Adresa: väzenie v zálive Guantanámo. Ďalšie informácie: vo väzbe v Spojených štátoch amerických v roku 2011. Dátum označenia OSN: 31.1.2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdul-Haq Wassiq je spojencom Gulbuddina Hekmatyara. Počas vlády Talibanu najprv zastával funkciu miestneho veliteľa v provincii Nímrowz a potom v provincii Kandahár. Následne sa stal zástupcom generálneho riaditeľa spravodajskej služby, pričom podliehal qárímu Ahmadullahovi. V rámci tejto funkcie bol zodpovedný za vzťahy so zahraničnými bojovníkmi spojenými s al-Káidou a ich výcvikové tábory v Afganistane. Je tiež známy svojimi represívnymi metódami voči odporcom Talibanu v južnom Afganistane.

                  10.

                     Abdul Jalil Haqqani Wali Mohammad (alias: a) Abdul Jalil Akhund b) Akhter Mohmad c) Haji Gulab Gul d) Abdul Jalil Haqqani d) Nazar Jan)

                     Hodnosť/titul: a) maulauí; b) mulla. Dôvody zaradenia do zoznamu: a) člen Najvyššej rady Talibanu v máji 2007; b) člen Finančnej komisie rady Talibanu; c) zodpovedný za logistiku Talibanu a v polovici roku 2013 vyvíjal aj vlastné podnikateľské aktivity; d) námestník ministra zahraničných vecí počas vlády Talibanu. Dátum narodenia: približne 1963. Miesto narodenia: a) obec Khwaja Malik, okres Arghandab, provincia Kandahár, Afganistan; b) mesto Kandahár, provincia Kandahár, Afganistan. Štátna príslušnosť: Afganistan. Číslo cestovného pasu: a) Číslo cestovného pasu: OR 1961825 (vydaný na meno Akhter Mohmad, syn Noora Mohmada, narodený v roku 1965 v Kandaháre) vydaný 4.2.2003 afganským konzulátom v Kvéte, Pakistan, jeho platnosť uplynula 2.2.2006). b) Číslo cestovného pasu: TR024417 (vydaný na meno Haji Gulab Gul, syn Hajiho Hazrata Gula, narod. v roku 1955 v Logare, Afganistan) vydaný 20.12.2003 Centrálnym pasovým oddelením v Kábule, Afganistan, jeho platnosť uplynula 29. decembra 2006. Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) príslušník kmeňa Alizai; c) brat Atiqullaha Waliho Mohammada. Dátum označenia OSN: 25.1.2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdul Jalil Haqqani Wali Mohammad bol členom Najvyššej rady Talibanu v máji 2007 a členom Finančnej komisie rady Talibanu.

                  11.

                     Abdulhai Motmaen (alias a) Abdul Haq)

                     Hodnosť/titul: maulauí. Dôvody zaradenia do zoznamu: a) riaditeľ oddelenia pre informácie a kultúrne záležitosti v provincii Kandahár počas vlády Talibanu; b) hovorca vlády Talibanu. Dátum narodenia: približne 1973. Miesto narodenia: a) obec Shinkalai, okres Nad-e-Ali, provincia Helmand, Afganistan; b) provincia Kandahár, Afganistan. Štátna príslušnosť: Afganistan. Číslo afganského cestovného pasu OA462456 (vydaný na meno Abdul Haq, syn M. Anwara Khana), vydaný 31.1.2012 (11-11-1390) afganským generálnym konzulátom v Pešávare v Pakistane. Ďalšie informácie: a) rodina pochádza pôvodne zo Zábulu, neskôr sa však usadila v Helmande; b) člen Najvyššej rady Talibanu a hovorca mullu Mohammeda Omara v roku 2007; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Kharoti. Dátum označenia OSN: 23.2.2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdulhai Motmaen bol vysokopostaveným hovorcom Talibanu, zvyčajne sprostredkúval vyhlásenia Talibanu týkajúce sa zahraničnej politiky. Bol tiež blízkym spolupracovníkom Mohammeda Omara (TI.O.4.01). Bol členom Najvyššej rady Talibanu a v roku 2007 hovorcom Mohammeda Omara.

                  12.

                     Najibullah Haqqani Hidayatullah (alias Najibullah Haqani)

                     Hodnosť/titul: maulauí. Dôvody zaradenia do zoznamu: a) námestník ministra financií počas vlády Talibanu; b) člen Talibanu zodpovedný za provinciu Lagmán koncom roku 2010. Dátum narodenia: 1971. Miesto narodenia: obec Moni, okres Shigal, provincia Kunar. Štátna príslušnosť: Afganistan. Národné identifikačné číslo: Afganský národný preukaz totožnosti (tazkira) číslo 545167, vydaný v roku 1974. Ďalšie informácie: a) bratranec Moulaviho Noora Jalala; b) meno jeho starého otca je Salam; c) pravdepodobne sa zdržiava v pohraničnej oblasti medzi Afganistanom a Pakistanom. Dátum označenia OSN: 23.2.2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Najibullah Haqqani Hydayatullah pôsobil počas vlády Talibanu aj ako námestník ministra financií. Toto označenie bolo do zoznamu doplnené 18. júla 2007. Jeho záznam bol 27. septembra 2007 aktualizovaný, pričom sa vypustilo pôvodné označenie ako „námestníka ministra verejných komunikácií a stavieb za vlády Talibanu“.

                              Najibullah Haqqani Hydayatullah bol v máji 2007 členom rady Talibanu v afganskej provincii Kunar. Je bratrancom Noora Jalala.

                              V júni 2008 ho vedenie Talibanu poverilo vojenskými aktivitami v provincii Kunar.

                              Najibullah Haqqani Hydayatullah bol člen Talibanu zodpovedný za provinciu Lagmán koncom roku 2010.

                  13.

                  Abdul Raqib Takhari

                     Hodnosť/titul: maulauí. Dôvody zaradenia do zoznamu: a) minister pre repatriáciu počas vlády Talibanu; b) člen Najvyššej rady Talibanu zodpovedný za provincie Tachár a Badachšán v decembri 2009. Dátum narodenia: medzi 1968 a 1973. Miesto narodenia: obec Zardalu Darra, okres Kalafgan, provincia Tachár, Afganistan. Štátna príslušnosť: Afganistan. Ďalšie informácie: Potvrdilo sa, že bol zabitý 17. februára v Pešávare v Pakistane, a je pochovaný v provincii Tachár, Afganistan. Dátum označenia OSN: 25.1.2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdul Raqib Takhari bol člen Najvyššej rady Talibanu zodpovedný za provincie Tachár a Badachšán v decembri 2009.

                  14.

                     Saleh Mohammad Kakar Akhtar Muhammad (alias Saleh Mohammad)

                     Dôvody zaradenia do zoznamu: a) Saleh Mohammad Kakar Akhtar Muhammad je obchodníkom s narkotikami, ktorý prevádzkuje organizovanú sieť pašerákov v provinciách Kandahár a Helmand v Afganistane, ktorá spĺňa logistické a finančné potreby Talibanu. Dátum narodenia: a) približne 1962; b) 1961. Miesto narodenia: a) obec Nalghan, okres Panjwai, provincia Kandahár, Afganistan; b) obec Sangesar, okres Panjwai, provincia Kandahár, Afganistan. Štátna príslušnosť: Afganistan. Adresa: okres Daman, provincia Kandahár, Afganistan. Ďalšie informácie: a) riadi organizovanú sieť pašerákov v provinciách Kandahár a Helmand v Afganistane; b) pôvodne prevádzkoval laboratóriá na výrobu heroínu v oblasti Band-e-Timor v Kandaháre v Afganistane; c) vlastnil predajňu automobilov v Mirwais Mena, okres Dand v provincii Kandahár, Afganistan; d) bol prepustený z väzenia v Afganistane vo februári 2014; e) sobášom prepojený s Mullahom Ubaidullahom Akhundom Yarom Mohammadom Akhundom; f) príslušník kmeňa Kakar. Dátum označenia OSN: 4.11.2010.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                              Saleh Mohammad Kakar Akhtar Muhammad je obchodníkom s narkotikami, ktorý prevádzkuje organizovanú sieť pašerákov v provinciách Kandahár a Helmand v Afganistane, ktorá spĺňa logistické a finančné potreby Talibanu. Pred svojím zatknutím afganskými úradmi Saleh Mohammad Kakar Akhtar Muhammad prevádzkoval Talibanom chránené laboratóriá na spracovanie heroínu v oblasti Band-e-Timor v provincii Kandahár.

                              Saleh Mohammad Kakar Akhtar Muhammad je v kontakte s vysokopostavenými vodcami Talibanu, v ich mene vyzbieral hotovosť od obchodníkov s narkotikami a spravoval a uschovával peniaze patriace vysokopostaveným členom Talibanu. Bol tiež zodpovedný za sprostredkovanie platieb Talibanu zo strany obchodníkov s narkotikami. Saleh Mohammad Kakar Akhtar Muhammad vlastnil obchod s autami v Kandaháre a Talibanu poskytol vozidlá, ktoré sa použili pri samovražedných útokoch.